

**METODOLOŠKO UPUTSTVO**

STATISTIKA OSNOVNOG OBRAZOVANJA

Sarajevo, mart 2017.

**Izdavač: Federalni zavod za statistiku, Zelenih beretki 26, 71000 Sarajevo**

Telefon/Faks: +387 33 20 64 52

Elektronska pošta/E-mail: fedstat@fzs. ba

Internetska stranica/Web site: http//www.fzs.ba

**Odgovara: Doc. dr. Emir Kremić, direktor**

**Metodološke osnove pripremili:** Hajrudin Alić, šef odsjeka za statistike obrazovanja, socijalne zaštite i nacionalnih zdravsvenih računa

Elvin Šetkić, viši stručni saradnik za statistike obrazovanja

**PREDGOVOR**

Federalni zavod za statistiku objavljuje „Metodološko uputstvo za statističko istraživanje iz osnovnog obrazovanja“.

Federalni zavod za statistiku ulaže velike napore s ciljem razvoja modernog statističkog sistema i prilagođavanja EU standardima u oblasti statistike obrazovanja.

Ovo metodološko uputstvo namijenjeno je svim korisnicima koje zanima način provođenja istraživanja iz oblasti obrazovanja. To se prije svega odnosi na domaće institucije i korisnike statističkih podataka, kao što su donosioci odluka u našoj zemlji, poslovni subjekti, istraživačke ustanove i šira javnost, kao i ključne korisnike u EU i ostalim međunarodnim organizacijama. Pored toga, ovaj metodološki dokument namijenjen je osobama direktno uključenim u proces provođenja istraživanja, odnosno zaposlenicima u Federalnom zavodu za statistiku, kao i izvještajnim jedinicama.

**SADRŽAJ**

[1 KONCEPTUALNI OKVIR 5](#_Toc477169758)

[1.1 Namjena i svrha istraživanja 5](#_Toc477169759)

[1.2 Pravni osnov ........5](#_Toc477169760)

[1.3 Cilj i sadržaj statističkog istraživanja 5](#_Toc477169762)

[1.4 Međunarodni standardi 5](#_Toc477169761)

[1.5 Klasifikacije 5](#_Toc477169762)

[2 METODOLOŠKA OSNOVA 5](#_Toc477169763)

[2.1 Jedinice posmatranja 5](#_Toc477169765)

[2.2 Izvještajne jedinice 6](#_Toc477169765)

[2.3 Obuhvat 6](#_Toc477169766)

[3 DEFINICIJE I OBJAŠNJENJA 6](#_Toc477169768)

[3.1 Osnovni pojmovi 6](#_Toc477169769)

[4 ORGANIZACIJA ISTRAŽIVANJA 7](#_Toc477169770)

[4.1 Način i vrijeme prikupljanja podataka 7](#_Toc477169771)

[4.2 Kontrola podataka 7](#_Toc477169772)

[4.3 Tretman neodgovora 7](#_Toc477169773)

[4.4 Obrada podataka 7](#_Toc477169774)

[4.5 Reprezentativnost podataka 7](#_Toc477169775)

[4.6 Objava 8](#_Toc477169776)

[4.7 Obaveza zaštite podataka 8](#_Toc477169777)

[4.8 Kalendar za rad istraživanja 8](#_Toc477169778)

1. **KONCEPTUALNI OKVIR** 
   1. **Namjena i svrha istraživanja**

Podaci o osnovnom obrazovanju dobiveni su iz statističkog istraživanja *Statistički izvještaj za osnovne škole* (elektronski obrazac). Ovim istraživanjem prikupljaju se podaci za cijelu Federaciju Bosne i Hercegovine. Svrha provođenja statističkih istraživanja jeste da se dobiju statistički pokazatelji iz osnovnog obrazovanja koji će se koristiti za unapređenje i razvoj obrazovanja u Federaciji Bosne i Hercegovine.

* 1. **Pravni osnov**

Istraživanje iz osnovnog obrazovanja provodi se na osnovu Zakona o statistici u Federaciji BiH („Službene novine Federacije BiH“ broj 63/03 i 9/09), godišnjeg Plana provođenja statističkih istraživanja od interesa za Federaciju BiH i trogodišnjeg Programa provođenja statističkih istraživanja od interesa za Federaciju BiH.

* 1. **Cilj i sadržaj statističkog istraživanja**

Cilj statistike osnovnog obrazovanja jeste da obezbjedi podatke o:

**Redovnim osnovnim školama** (program osmogodišnjeg i devetogodišnjeg obrazovanja); škole, odjeljenja. Učeniciprema razredima, spolu, godini rođenja, ponavljači, učenici sa posebnim potrebama koji su uključeni u redovnu nastavu (inkluzija) po razredu i spolu. Nastavno osoblje prema spolu, starosnim skupinama, vrsti i trajanju radnog vremena, ekvivalentu pune zaposlenosti; stručni suradnici u nastavi. Opremljenost računarima i dostupnost interneta.

**Školama za** **djecu sa posebnim potrebama** (program osmogodišnjeg i devetogodišnjeg obrazovanja). Vrsta smetnje, broj odjeljenja. Učenici po razredima i spolu, godinama rođenja. Nastavnici i saradnici u nastavi po dužini radnog vremena, ekvivalentu punog radnog vremena, spolu i prema starosnimskupinama. Stručni suradnici. Opremljenost računarima i dostupnost interneta**.**

**Umjetničkim osnovnim školama** - organizacija škole. Upisani učenici prema razredima, spolu, godini rođenja. Nastavnici prema dužini i vrsti radnog vremena i spolu.

Zadaci statistike obrazovanja ostvaruju se prikupljanjem, obradom i objavljivanjem podataka koji se prikupljaju od svih redovnih osnovnih škola. Obrasci predviđeni ovim metodološkim materijalima predstavljaju obavezni statistički minimum istraživanja prema potrebama za Federaciju Bosne i Hercegovine i međunarodne organizacije.

* 1. **Međunarodni standardi**

Evropska metodologija statistike obrazovanja je određena brojnim metodološkim dokumentima, od kojih su osnovni: UOE priručnik o načinu prikupljanju podataka, Međunarodna standardna klasifikacija obrazovanja (*engl. International Standard Classification of Education - ISCED*) i Priručnik – oblasti obrazovanja i osposobljavanja. UOE metodologija u statistici obrazovanja stekla je EU pravnu osnovu putem dva dokumenta: Uredba N 452/2008 Evropskog parlamenta i vijeća koja se tiče proizvodnje i izrade statistike obrazovanja i cjeloživotnog učenja i Uredba Komisije (EU) N88/2011 kojom se implementira Uredba broj 452/2008 Evropskog parlamenta, a u vezi sa statistikom obrazovanja i sistema osposobljavanja.

U sklopu EU projekta *Jačanje kapaciteta razvoja ljudskih resursa u Bosni i Hercegovini* urađena je nova metologija za nefinansijsku i finansijsku statistiku obrazovanju BiH. Nova statistička metodologija je pripremljena kako bi došlo do potpunog usaglašavanja sa zajedničkom metodologijom UNESCO-a, OECD-a i Eurostat-a (UOE metodologija) i ostalim Eurostat standardima u ovoj oblasti.

Metodologija koja se sprovodi u ovom statističkom istraživanju u oblasti osnovnog obrazovanja je pretežno usklađena sa međunarodnim zahtjevima i praksom prikazivanja podataka. Donošenjem i izmjenama odgovarajućih zakona iz ove oblasti omogućiće se potpuno usaglašavanje sa međunarodnim zahtjevima.

* 1. **Klasifikacije**

U statističkom istraživanju iz osnovnog obrazovanja koristi se Klasifikacija djelatnosti Bosne i Hercegovine – KD BIH 2010.

1. **METODOLOŠKE OSNOVE**
   1. **Jedinice posmatranja**

Jedinice posmatranja su subjekti sa glavnom (pretežnom) djelatnošću u područjima P – 85 Obrazovanje (razred 85.2) u Klasifikaciji djelatnosti Bosne i Hercegovine – KD BIH 2010.

* 1. **Izvještajne jedinice**

Izvještajna jedinica je svaka redovna matična osnovna škola (škola sa posebnim potrebama, kao i svako odjeljenje koje je formirano pri redovnoj školi, osnovno muzičko obrazovanje koje priprema djecu za nastavak školovanja u srednjim umjetničkim školama) na teritoriji Federacije Bosne i Hercegovine.

Redovne osnovne škole (javne i privatne) obavljaju djelatnost odgoja i obrazovanja u skladu s planovima i programima čije zajedničke osnove propisuju nadležne obrazovne vlasti, a u skladu s pedagoškim standardima i normativima za opremu, didaktička, zdravstveno-higijenska, estetska i druga sredstva.

* 1. **Obuhvat**

Ovim istraživanjem obuhvaćena je svaka redovna osnovna škola, svaka osnovna škola sa posebnim potrebama, kao i svako odjeljenje koje je formirano pri redovnoj školi, kao i osnovno muzičko obrazovanje koje priprema djecu za nastavak školovanja u srednjim umjetničkim školama na teritoriji Federacije Bosne i Hercegovine.

1. **DEFINICIJE I OBJAŠNJENJA**

**3.1 Osnovni pojmovi**

Metodološka rješenja, standarde (klasifikacije, nomenklature, definicije i drugo) i obrasce, neophodne za provođenje ovog istraživanja, utvrđuje i propisuje Federalni zavod za statistiku u suradnji sa drugim statističkim institucijama u BIH, kao i provođenje istraživanja, obrađivanje i objavljivanje podataka prema Planu provođenja statističkih istraživanja od interesa za Federaciju Bosne i Hercegovine.

Osnovno obrazovanje traje osam, odnosno devet godina i obavezno je za svu djecu od šeste ili sedme do petnaeste godine života.

Cilj osnovnog obrazovanja je sticanje opšteg znanja, a ostvaruje se prema jedinstvenom nastavnom programu.

Prelazak na devetogodišnje osnovno obrazovanje počelo je od školske 2004/2005. godine i povezano je sa promjenama u strukturi osnovnog odgoja i obrazovanja. Njegova primjena se provodi postepeno uz osmogodišnje osnovno obrazovanje.

**Školom** se u statistici smatra skupina učenika koja prati nastavu određene vrste i stepena/stupnja po jedinstvenom planu i programu, bez obzira da li se ta skupina učenika nalazi pod posrednim ili neposrednim rukovodstvom jedne uprave ili ima zajedničku upravu s drugim školskim jedinicama različitih vrsta i stepena/stupnja obrazovanja. Svaka geografski odvojena jedinica (odjeljenje) iste vrste smatra se također školom (školskim odjeljenjem/odjelom).

**Razredno odjeljenje** predstavlja skupinu učenika koja istovremeno i u istoj prostoriji uči u toku jedne školske godine, bilo od jednog ili više nastavnika/učitelja. Razredna odjeljenja mogu biti nekombinirana (čista) ili kombinirana u kojima se nalaze učenici dva ili više razreda.

**Razred** je stepen školovanja u kojem učenici u određenom intervalu vremena, najduže u jednoj školskoj godini stječu određeni opseg znanja prema nastavnom planu i programu određene vrste škole. Učenici jednog razreda mogu biti raspoređeni u dva ili više odjeljenja. Učenici dva ili više razreda mogu činiti jedno odjeljenje/odjel (kombinirano). Isto tako učenici jednog razreda mogu činiti jedno odjeljenje.

**Završni razred** je onaj razred kojim učenik završava školovanje u toj školi.

**Ponavljač** je učenik koji drugi put ili više puta upisuje isti razred.

**Učenik upućen da ponavlja razred** je onaj učenik koji je na kraju školske godine negativno ocijenjen iz tri ili više predmeta (saglasno propisima za tu vrstu škole) ili onaj koji na kraju školske godine ne položi popravni, odnosno razredni ispit.

**Nastavnici** su stručne osobe koje neposredno sa djecom realizuju različite programe osnovnog odgoja i obrazovanja.

**Stručni suradnici** su osobe koje obavljaju specifične odgojno obrazovne zadatke, pružaju pomoć nastavnicima u ostvarivanju njihovih funkcija, sudjeluju u unapređenju obrazovnog rada škole, ali ne sudjeluju direktno u nastavi. To su pedagozi, psiholozi, zdravstveno osoblje, bibliotekari/knjižničari i td.

**Full - time equivalent /FTE/** - ekvivalent punog radnog vremena, izračunava se za nastavno osoblje koje radi kraće od punog radnog vremena. FTE se dobija tako što se izračuna postotak ostvarenih sati u odnosu na punu normu sati.

Od školske 2014./2015. godine podaci o obrazovanju u FBiH su u skladu sa ISCED 2011 - Međunarodnom standardnom klasifikacijom obrazovanja.

ISCED 2011-Međunarodna standardna klasifikacija obrazovanja koristi se prema preporuci UNESCO-a. OECD-a, EUROSTAT-a i drugih međunarodnih organizacija za prikazivanje svih podataka o obrazovanju i omogućuje usporedivost podataka o obrazovanju na međunarodnom nivou.

Stepeni obrazovanja, koji odgovaraju u školskom sistemu Federacije Bosne i Hercegovine su:

ISCED 0 - *predškolsko obrazovanje djece od treće godine do polaska u osnovnu školu;*

ISCED 1 - *niže osnovno obrazovanje od I - IV razreda prema osmogodišnjem programu;* odnosno od I - V razreda prema devetogodišnjem programu obrazovanja;

ISCED 2 - *više osnovno obrazovanje od V - VIII razreda prema osmogodišnjem programu;* *odnosno od VI - IX razreda prema devetogodišnjem programu obrazovanja;*

ISCED 3 - *srednje obrazovanje;*

ISCED 4 - *postsrednje obrazovanje (specijalistički programi za odrasle)*

ISCED 5 - *više obrazovanje po starom načinu studiranja (VI stepen)*

ISCED 6 - *VII stepen po starom programu studiranja (trajanje 4-5 godina), I ciklus po novom programu.*

ISCED 7 - *visoko obrazovanje po starom programu VII stepen (trajanje 5-6 godina), II ciklus "master" po novom programu i integrirani I i II ciklus po novom programu.*

ISCED 8 - *naučni/znanstveni stepen - doktorat*

1. **ORGANIZACIJA ISTRAŽIVANJA**

**4.1 Način i vrijeme prikupljanja podataka**

Vremenski rokovi za provođenje istraživanja su određeni godišnjim Planom provođenja statističkih istraživanja od interesa za Federaciju BiH.

Federalni zavod za statistiku propisuje metodologiju istraživanja, izradu adresara, štampanje obrazaca i dr. instrumentarija potrebnih za provođenje istraživanja.

Statističko istraživanje iz osnovnog obrazovanja se provodi jednom godišnje i podaci se prikupljaju izvještajnom metodom, putem elektronskih obrazaca. Istraživanje provodi Federalni zavod za statistiku preko devet kantonalnih službi za statistiku. Federalni zavod za statistiku dostavlja statistički instrumentarij kantonalnim službama, koje dostavljaju obrasce, uputstva i popratne dopise izvještajnim jedinicama iz adresara.

Izvještajnim jedinicama se dostavljaju elektronski obrasci putem emaila, a izvještajna jedinica nakon popunjavanja obrasce dostavlja nadležnom statističkom organu, koji nakon provjere dostavljaju Federalnom zavodu za statistiku.

Od 2015./2016. školske godine, statističko istaživanje iz osnovnog obrazovanja prelazi na novi način prikupljanja podataka, putem elektronskih obrazaca i dolazi do primjene nove metodologije usklađene sa međunarodnom standardnom klasifikacijom obrazovanja. Uvođenjem nove metodologije dolazi do promjena u prikupljanju i publikovanju podataka, te se podaci prikupljaju samo za početak školske godine sa stanjem 25.09.

**Obaveznost davanja podataka** temelji se na osnovu Zakona o statistici u Federaciji Bosne i Hercegovine („Službene novine Federacije BiH“, broj 63/03 i 9/09).

**4.2 Kontrola podataka**

Vrši se kontrola nelogičnosti, identifikacija neodgovora, razlozi neodgovora s ciljem poboljšanja kvaliteta podataka. Kontrola nelogičnosti podrazumijeva velika odstupanja u odnosu na prethodne periode. Podatak se provjerava i vrši ispravka u slučaju greške ili se bilježi napomena sa razlogom odstupanja. Redovno se evidentira broj odgovora, neodgovora, promjene djelatnosti, prestanak poslovanja itd. Ovakva analiza je neophodna za poduzimanje koraka u toku provođenja budućih istraživanja.

**4.3 Tretman neodgovora**

Neodgovorom se smatra ukoliko izvještajna jedinica: ne dostavi izvještaj, dostavi djelimično popunjen obrazac ili se utvrdi da podaci sa obrasca nisu tačni. Jedinicama u odgovoru smatraju se samo one koje dostave ispravno popunjen izvještaj i u unaprijed određenom roku. Ukoliko izvještajna jedinica ne dostavi izvještaj u određenom roku, kontaktira ga nadležna statistička služba. Ukoliko i nakon toga ne dostavi izvještaj, šalje se pismena opomena i posljednji korak je pokretanje prekršajnog postupka protiv te izvještajne jedinice.

**4.4 Obrada podatka**

Obrada podataka vrši se u Federalnom zavodu za statistiku, nakon čega se vrše kontrole podatka i objavljivanje u publikacijama.

**4.5 Reprezentativnost podataka**

Podaci se prikupljaju za čitavu teritoriju Federacije Bosne i Hercegovine, agregiranje podataka vrši se na nivou entiteta, kantona i opština.

**4.6 Objava**

Rezultati istraživanja za osnovno obrazovanje se publikuju u formi saopštenja za javnost na službenoj web stranici Federalnog zavoda za statistiku ([www.fzs.ba](http://www.fzs.ba)), kao i u publikacijama (bilten) „Osnovno obrazovanje u Federaciji BiH“ i „Statistički godišnjak/ljetopis FBiH“ i to prema unaprijed utvrđenom Kalendaru objavljivanja statističkih podataka.

**4.7 Obaveza zaštite podataka**

Povjerljivost statističkih podataka je regulisana i zahtijevana Zakonom o statistici Federacije BiH („Službene novine Federacije BiH“ broj 63/03 i 9/09), i to u dijelu V – Upotreba, povjerljivost i zaštita podataka. Tako se u članu 37. Zakona o statistici u Federaciji BiH navodi da ''Tokom prikupljanja, obrade i distribucije statističkih podataka Federalni zavod i drugi zakonom ovlašteni organi i ustanove, poduzeće sve neophodne mjere organizacione, regulatorne, upravne i tehničke prirode koje su potrebne da se zaštiti povjerljivost podataka od nedozvoljenog pristupa, objavljivanja i korištenja u druge a ne u statističke svrhe'', a u članu 38. istog Zakona se kaže ''Lica koja imaju pristup povjerljivim podacima moraju se pridržavati odredbi ovog zakona i nakon prestanka radnog odnosa''. Federalni zavod za statistiku distribuira statistike u skladu s statističkim načelima Kodeksa prakse Evropske statistike, a posebno s načelom statističke povjerljivosti.

Podaci se objavljuju na agregiranom nivou. Individualni podaci predstavljaju službenu tajnu. Na osnovu člana 39. „U svrhe obavljanja naučno-istraživačke djelatnosti, Federalni zavod i ovlašteni organi za poslove statistike mogu, na osnovu pisanog zahtjeva, davati individualne podatke, bez da se iz tih podataka može direktno ili indirektno prepoznati individualna izvještajna jedinica. O korištenju statističkih podataka iz stava 1. ovog člana sklapa se poseban ugovor na osnovu kojeg se korisnik obavezuje, pod materijalnom i krivičnom odgovornošću, da će statističke podatke koristiti samo u svrhu koja je navedena u zahtjevu, da ih neće dati na uvid i korištenje neovlaštenim licima te da će ih nakon upotrebe uništiti. Federalni zavod i ovlašteni organi za poslove statistike vode evidenciju o korisnicima iz stava 2. ovog člana i svrsi za koju su statistički podaci dati na raspolaganje.“ Na osnovu člana 41. Zakona „Dostavljanje podataka između Federalnog zavoda i Agencije ne podliježe ograničenjima u vezi s povjerljivošću podataka ukoliko je taj proces neophodan za izradu, unapređenje i kvalitet koji statistički podaci za Bosnu i Hercegovinu moraju zadovoljiti.“.

**4.8 Kalendar za rad istraživanja**

* Priprema istraživanja, ažuriranje adresara i šifarnika – august
* Prikupljanje podataka – slanje na teren upitnika kantonalnim službama i izvještajnim jedinicama – septembar
* Prijem materijala od kantonalnih službi i izvještajnih jedinica – oktobar
* Kontrola materijala (logička i računska) – novembar
* Izrada saopštenja (prvi razultati) – decembar
* Izrada biltena (konačni podaci) - maj